Кăрмăш уесĕ
Кăрмăш уесĕ  — Чĕмпĕр кĕпĕрнинчи администраципе территори пайĕ, 1780—1921 çулсенче пулнă. Уес хули - Кăрмăш.

Географи  
Уес Чĕмпĕр кĕпĕрнин çурçĕр тăрăхĕнче вырнаçнă. Хĕвеланăç енче Чулхула, хĕвелтухăç енче Хусан кĕпĕрнисемпе чикĕленнĕ.

Истори 
Уеса  1780 çулхи авăн уйăхĕнче II Кĕтерне патша реформипе килĕшӳллĕн туса хунă, 1796 çултан пуçласа Чĕмпĕр кĕпернине кĕрет. 

1921 çулта Кăрмăш уесне пĕтерсе хураççĕ, чăваш ялĕсене Чăваш автономи облаçне кĕртеççĕ.

Халăх 
1897 çулхи халăха çырнипе уесре 161 пин çын пурăннă: вырăссем — 52,5%, чăвашсем - 25,9%, тутарсем - 15,0%, ирçесем - 6,4%.

Вулăссем 
1913 çулта уесре 16 вулăс пулнă, вăл шутра виçĕ вулăса чăваш ялĕсене пĕрлештернĕ: Атикасси, Улхаш, Кăрмăш.

Каçăсем
 Курмыш // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.

Чĕмпĕр кĕпĕрнин уесĕсем